Σαιξπηρικόν

Το Σαιξπηρικόν είναι βιβλιοπωλείο και εκδοτικός οίκος που ιδρύθηκε το 2005 με σημαντική ήδη προσφορά στα ελληνικά γράμματα.

Ιστορικό 
Το Σαιξπηρικόν είναι βιβλιοπωλείο και εκδοτικός οίκος. Ιδρύθηκε τον Νοέμβριο του 2005 στη Θεσσαλονίκη, όπου και εδρεύει, από τον ποιητή Γιώργο Αλισάνογλου, ο οποίος και το διευθύνει. Το Σαιξπηρικόν δημοσιεύει ποίηση, πεζογραφία, θεατρικά έργα και δοκίμια της ελληνικής και της παγκόσμιας λογοτεχνίας. Μέχρι σήμερα έχει εκδώσει έργα κλασικών συγγραφέων, όπως οι Ουίλλιαμ Σαίξπηρ, Όσκαρ Ουάιλντ, Χένρικ Ίψεν, Ζορζ Ρόντενμπαχ, Γκέοργκ Τρακλ, Φραντς Κάφκα, Ολιβέριο Χιρόντο, και σύγχρονων, όπως οι Ζαν Μπωφρέ, Τούμας Τράνστρεμερ, Β. Γκ. Ζέμπαλντ, Ίνγκερ Κρίστενσεν, Τζον Άσμπερυ. Δημοσιεύει επίσης έργα πολλών σύγχρονων Ελλήνων συγγραφέων και ποιητών. Κάθε Μάιο συμμετέχει στη Διεθνή Έκθεση Βιβλίου Θεσσαλονίκης, ενώ στον χώρο του βιβλιοπωλείου, αλλά και σε άλλους χώρους της πόλης, διοργανώνει συχνά λογοτεχνικές εκδηλώσεις. Το 2021 το Σαιξπηρικόν έκλεισε δεκαπέντε χρόνια εκδοτικής δραστηριότητας, πράγμα που επισημάνθηκε με την επετειακή έκδοση Ακόμη, με ποιήματα μεγάλων ποιητών.

Παραπομπές

Εξωτερικοί σύνδεσμοι 

 https://www.oanagnostis.gr/sexpirikon-mia-piitiki-anagnostiki-diastrofi/ Ανακτήθηκε 2019-01-19.
 http://www.biblionet.gr/com/7767/%CE%A3%CE%B1%CE%B9%CE%BE%CF%80%CE%B7%CF%81%CE%B9%CE%BA%CF%8C%CE%BD  Ανακτήθηκε 2019-01-19.
 http://popaganda.gr/sexpirikon-to-vivliopolio-tis-thessalonikis-me-aroma-parisiou-ftiagmeno-apo-xilo/ Ανακτήθηκε 2019-01-19.
 Γιώργος Αλισάνογλου, Ανακτήθηκε 2019-01-19.
https://littlebookstores.gr/%CF%83%CE%B1%CE%B9%CE%BE%CF%80%CE%B7%CF%81%CE%B9%CE%BA%CE%BF%CE%BD/ Ανακτήθηκε 2019-01-19.
http://www.enet.gr/?i=news.el.article&id=235519 Ανακτήθηκε 2019-01-19.